রাস্তা অবরোধের পাশাপাশি কংগ্রেসের শতাধিক সদস্য-সমর্থক আসানসোল বাজারে পিকেট করেন। কয়েকটি গাড়িকে রাস্তায় দাঁড় করিয়ে দেন। এর পরে তাঁরা আসানসোল স্টেশনে উপস্থিত হন। সেখানে ৬ ও ৭ নম্বর প্ল্যাটফর্মে আসা যথাক্রমে পটনা-হাওড়া এক্সপ্রেস ও জনশতাব্দি এক্সপ্রেসের যাত্রাপথ আটকে দেওয়ার চেষ্টা করেন। তবে বন্‌ধের কোনও প্রভাব পড়েনি বার্নপুরের ইস্কো কারখানায়। ইস্কো ও চিত্তরঞ্জন রেল ইঞ্জিন কারখানার জনসংযোগ আধিকারিক ভাস্কর কুমার ও মন্তার সিংহ জানান, স্বাভাবিক উৎপাদন হয়েছে।